open-index/open-wikipedia-markdown huggingface dataset:
வாரென் கிண்ணம்

**வாரென் கிண்ணம்** என்பது, ஆண்கள் ஓரினச் சேர்க்கையில் ஈடுபடுவதைக் காட்டும் இரண்டு உருவங்களால் அலங்காரம் செய்யப்பட்ட ஒரு வெள்ளியாலான பருகும் கிண்ணமாகும். 1999ல் 1.8 மில்லியன் பவுண்டுகளைக் கொடுத்து பிரித்தானிய அருங்காட்சியகம் இதை வாங்கியது. அக்காலத்தில் இந்த அருங்காட்சியகம் வாங்கியிருந்த பொருட்களில் அதிக விலை கொடுத்து வாங்கப்பட்ட தனிக் கொள்வனவு இதுவே. இது பொதுவாக யூலியோ -குளோடிய வம்சக் (கிபி முதலாம் நூற்றாண்டு) காலத்தைச் சேர்ந்தது எனக் கருதப்படுகிறது. எனினும் இதன் நம்பகத்தன்மை குறித்த ஐயங்களும் உள்ளன.

இதன் பெயர் தற்காலத்தில் இதன் முதல் உரிமையாளரான எட்வர்டு பெரி வாரென் என்பவரது பெயரைத் தழுவியது. இவரது கலைச் சேகரிப்புக்களுக்காகப் பெரிதும் அறியப்பட்ட இவரது சேகரிப்புக்களில், ரொடினின் "முத்தம்" சிலை, கிரனாச்சின் "ஆதமும் ஏவாளும்" ஓவியம் என்பனவும் அடங்கும்.

## அலங்கார உருவங்கள்
பாலுணர்வுக் காட்சிகளைக் காட்டும் போக்கு உரோமக் கலைகளில் பரவலாகக் காணப்படுகின்றது. ஆனாலும், கிரேக்கக் கலைகளுடன் ஒப்பிடும்போது, உரோமக் கலைகளில், இருபால் சார்ந்த காட்சிகள், ஒரு பால் சார்ந்த காட்சிகளை விடக் கூடுதலாகக் காணப்படுகின்றன. பிற்காலத்தில் இவ்வாறான கலைப்பொருட்கள் தெரிந்து அழிக்கப்பட்டிருக்கலாம் அல்லது வெளியிடப்படாமல் இருந்திருக்கலாம் என்பதால், அக்காலத்தில் இத்தகைய கலைப்பொருட்கள் குறைவாக இருந்தன என்று சொல்லமுடியாது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
ஓட்ட விளக்கப்படம்

**ஓட்ட விளக்கப்படம்** (*run chart*) அல்லது **தொடர்வரிசை-ஓட்ட விளக்கப்படம்** (*run-sequence chart*) என்றழைக்கப்படும் வரைபடம் கண்டறியப்பட்ட தரவுகளை காலத்தொடர் வரிசையில் காட்டுகிறது. பெரும்பாலும் காட்டப்படும் தரவுகள் ஒரு உற்பத்தி அல்லது மற்ற தொழில் செயல்முறைகளின் வெளியீடு அல்லது செயல்திறன்களைப் பிரதிபலிக்கிறது.

## கண்ணோட்டம்
தொடர்வரிசை-ஓட்ட விளக்கப்படம் எளிதில் ஒருமாறிகளின் தரவு தொகுப்புகளை சுருக்கமாக வரைபடம் மூலம் விளக்குகிறது. ஒருமாறி தரவுத்தொகுப்புகளின் பொதுவான கற்பிதம் பின்வருவன போன்று இருக்கிறது: 
* சீரற்ற வரைபடங்கள்;
* ஒரு நிலையான பகிர்விலிருந்து;
* ஒரு பொதுவான இடத்துடன்; மற்றும்
* ஒரு பொதுவான அளவுடன்

தொடர்வரிசை-ஓட்ட விளக்கப்படமானது தரவுகளின் இடங்கள் மற்றும் அளவுகளில் ஏற்படும் மாற்றங்களை தெளிவாக காட்டுகிறது, இதன் மூலம் தரவுகளில் ஏற்படும் வித்தியாசத்தினை எளிதில் கண்டறியமுடியும்.

ஓட்ட விளக்கப்படமானது, புள்ளியியல் செயல்முறைக் கட்டுப்பாட்டுகளில் பயன்படுத்தப்படும் கட்டுப்பாடு விளக்கப்படம்-தனை ஒத்திருக்கிறது. ஆனால் கட்டுப்பாடு வரம்புகளை கொண்டிருக்காது. இதனை உருவாக்குவது எளிது ஆனால் கட்டுப்பாடு விளக்கப்படத்தினைப் போன்று பகுப்பாய்வு நுட்பங்களின் பயன்களை முழுவதும் தருவதில்லை.

## சான்றுகள்

## வெளிப்புற இணைப்புகள்

*தொடர்வரிசை-ஓட்ட விளக்கப்படம்

பகுப்பு:புள்ளியியல் விளக்கப்படங்கள்
ஐகிபானா

thumb|இகெபானா செர்ரி மலர் திருவிழா
**இகெபானா** ( என்பது பூக்களை ஒழுங்குபடுத்தும் ஒரு ஜப்பானியக் கலை வடிவாகும். இக்கலை கடோ  என்றும் அறியப்படுகின்றது. 

### பெயரியல்
ஜப்பானியச் சொற்களான இகேருவும் ஹனாவும் சேர்ந்து இகெபானா என்றானது. இகேரு  ஹானா

இகெபானா என்ற சொல்லுக்குப் பூக்களுக்கு உயிரளிப்பது என்றோ பூக்களை ஒழுங்குபடுத்துவது என்றோ பொருள் கொள்ளலாம்.

### அணுகுமுறை
ஒரு சிறிய தொட்டியில் பலவிதமான பூக்களையும் இலைகளையும் வைத்து வடிவமைப்பது எனப்பொதுவாக அறியப்பட்டாலும் இது இயற்கையையும் மனிதத்தன்மையையும் ஒருங்கிணைக்கும் ஒரு ஒழுங்கமைப்பு கொண்ட கலைவடிவமாகும். பூக்களின் அலங்காரத்தை விடத் தாவரத்தின் பிற பகுதிகளான தண்டு, இலைகள் போன்றவற்றின் வடிவையும் வரியையும் அமைப்பையும் முன்நிறுத்துகின்றது. 

### வரலாறு
இகெபானா உருவான துல்லியமான வரலாறு தெரியவில்லை. புத்தரை வணங்கி மாடத்தில் மலர்களை செலுத்தும் வழக்கத்திலிருந்தோ மாண்டவர்களின் ஆன்மாக்களுக்கு மலர்களையளிக்கும் வழக்கத்திலிருந்தோ உருவாகியிருக்கலாம் என்று கருதப்படுகின்றது. 15 ஆம் நூற்றாண்டின் இடையில் புத்த துறவியர்களிடமிருந்து இக்கலை பரவியது.

thumb|பாரம்பரிய முறை
thumb|விரும்பிய தேர்வு
### பாங்குகள்
இக்கலைக்காகப் பலவகையான பள்ளிகளும் பாங்குகளும் தோன்றியுள்ளன. அவற்றுள் சில
* இகெபனொபோ
* சக கொர்யூ
* சென்கை ரியூ
* யோஷின் கொர்யூ
* மிஷோ ரியூ
* ஒஹரா ரியூ
* சொங்கெட்சு ரியூ
* பண்மி ஷோஃபூ ரியூ
* கடென் ரியூ

இயற்கையின் அழகைப் போற்றும் புத்த சமய வெளிப்பாடாக நிற்கும் பூக்கள் எனப்பொருள்படும் ரிக்கா பாங்கு உருவானது. இயற்கையின் மூலகங்களை உணர்த்தும் வகையில் ஏழு கிளைகள் கொண்டவாறு வடிவமைப்பது இப்பாங்கின் சிறப்பு. அவை
* ருயூ - சிகரம் 
* காகு - குன்று
* ரூ - அருவி
* ஷீ - நீர்நிலை அருகில் உள்ள நகர்
* பி - பள்ளத்தாக்கு
* யூ - காட்சியின் கதிரொளி விழும் பகுதி
* இன் - காட்சியின் கதிரொளி மறை பகுதி

### அமைப்புகள்
இகெபானா பள்ளிகளில் பயிற்றுவிக்கப்படுகின்றது. 1956 ல் இகெபானா பன்னாட்டு அமைப்பு தொடங்கப்பட்டது.

### இவற்றையும் காண்க
* பொன்சாய்

### சான்றுகள்

### பிற இணைப்புகள்
* இகெபானா பாங்குகளை விளக்கும் படக்கையேடு 
* இகெபானா விக்கி

பகுப்பு:ஜப்பானியப் பண்பாடு
பகுப்பு:ஜப்பானியக் கலை
கே. எஸ். ஆர் மகளிர் கலை மற்றும் அறிவியல் கல்லூரி

**கே. எஸ். ஆர். மகளிர் கலை மற்றும் அறிவியல் கல்லூரி**, தமிழ்நாட்டைச் சார்ந்த நாமக்கல் மாவட்டம், திருச்செங்கோடு வட்டத்தில் தோக்கவாடி என்னும் ஊரில் அமைந்துள்ளது. இக்கல்லூரியானது பெரியார் பல்கலைக்கழகத்தின் இணைவு பெற்றது. தேசிய நிறுவனத் தரவரிசைக் கட்டமைப்புப் பட்டியலில் (NIRF) 76-ஆவது இடத்தினைப் பெற்றுள்ளது. 2009 ஆம் ஆண்டு, மாணவியர்களுக்கு கல்வி வழங்குவதற்காக, அரிமா. டாக்டர். கே.எஸ். ரங்கசாமியால்தொடங்கப்பட்டது. பல்வேறு துறைகளில்
*ஆய்வியல் நிறைஞர் மற்றும்
*முனைவர் பட்டத்திற்கான ஆராய்ச்சித் துறைகளும் உள்ளன.

## சான்றுகள்

பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
பழையார்

**பழையார்** என்பது தமிழ்நாட்டில் மயிலாடுதுறை மாவட்டத்தில் அமைந்துள்ள ஓர் ஊர் ஆகும்.

இது சீர்காழியில் இருந்து இருபது கிலோ மீட்டர் தொலைவில் அமைந்துள்ள அழகிய கடற்கரை கிராமம் ஆகும். இவ்வூர் கொள்ளிடம் ஒன்றியம் புதுப்பட்டினம் ஊராட்சிக்கு உட்பட்டு அமைந்துள்ளது.
	

மயிலாடுதுறை மாவட்டத்தில் பெரிய மீன்பிடி துறைமுகம் இதுவாகும். இங்கிருந்து பல்வேறு நாடுகளுக்கும் மாநிலங்களுக்கும் பல்வேறு வகை மீன்களும், இறால், நண்டு போன்ற கடல் வாழ் உயிரினங்களும் தினந்தோறும் ஏற்றுமதி செய்யப்படுகின்றது. இங்கு அலையாத்திக்காடுகள் காணப்படுகின்றது. 2004-ஆம் ஆண்டு சுனாமி பாதிப்புக்குள்ளான இக்கிராமம் பாதிப்பிலிருந்து மீண்டு தற்போது புது எழுச்சி பெற்றுள்ளது. பல்வேறு தொண்டு நிறுவனங்கள் இங்கு செயல்பட்டு வருகின்றன, அவற்றில் சீனிவாசா சேவை அறக்கட்டளை நிறுவனம் சிறப்பாக பல சேவைகளை புரிந்து வருகிறது.

இங்கு ஊராட்சி ஒன்றிய நடுநிலைப்பள்ளி ஒன்று சிறப்பாக செயல்பட்டு வருகிறது. இப்பள்ளியில் 160க்கும் மேற்பட்ட மாணவர்கள் கல்வி பயின்று வருகிறர்கள்.

இங்கிருந்து சுமார் 5 கிலோ மீட்டர் தொலைவில் கொடியம்பாளையம் எனும் தீவு அமைந்துள்ளது. இங்கிருந்து படகின் மூலம் இத்தீவிற்கு செல்லலாம்.

பகுப்பு:மயிலாடுதுறை மாவட்டத்திலுள்ள கிராமங்கள்
ஜெரால்டின் சேடவுக்சு

**ஜெரால்டின் சேடவுக்சு (Geraldine Seydoux)**  ஒரு ஜான்சு ஃஆப்கின்சு பல்கலைக்கழகத்தின் மூலக்கூற்று உயிரியலிலும் மரபியலிலும் பேராசிரியரும், ஓவார்டு அகுசு மருத்துவ நிறுவனத்தின் புலனாய்வாளரும் ஆவார்.
இவர் சேடவுக்சு ஆய்வகத் தலைவராகவும் உள்ளார்.

இவர் 1991இல் பிரின்சுடன் பல்கலைக்கழகத்தில் முனைவர் பட்டம் பெற்றார். மேலும் கார்னிகி நிறுவனத்தில் முதுமுனைவர் பஇற்சி பெற்றுள்ளார்.
இவரது ஆய்வு  *[[Caenorhabditis elegans|C. elegans]]* என்ற உயிரி  எப்படி ஒரே உயிர்க்கலத்த்ல் புதிய உயிரியைப் படைக்கவல்ல பலவகை உயிர்க்கலங்களை உருவாக்குகிறது என்பதாகும்.

## விருதுகள்

* 2001 மெக் ஆர்த்தர் ஆய்வுறுப்பினர் திட்டம்
* 2009 சியெலி புலமையாளர்.
* 2001 கிர்சுச் ஆய்வாளர் 

## மேற்கோள்கள்

## வெளி இணைப்புகள்
*"Geraldine" , *Scientific Commons*

பகுப்பு:அமெரிக்க உயிரியலாளர்கள்
பகுப்பு:வாழும் மக்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
மோல்ட் மேலாடை

**மோல்ட் மேலாடை** என்பது, ஐரோப்பிய வெண்கலக் காலத்தில் கிமு 1900 - 1600 காலப் பகுதியைச் சேர்ந்த பொன் தகட்டால் செய்யப்பட்ட ஒரு பொருளாகும். இது 1833ல் வேல்சின் பிளின்ட்சயரில் உள்ள மோல்ட் என்னும் இடத்தில் கண்டுபிடிக்கப்பட்டது. இது பெரும்பாலும் சமயம் சார்ந்த சடங்குகளின் போது அணியப்படும் உடையின் ஒரு பகுதி என நம்பப்படுகிறது. இது தற்போது இலண்டனில் உள்ள பிரித்தானிய அருங்காட்சியகத்தில் உள்ளது.

## கண்டுபிடிப்பு
இந்தப் பொன் மேலாடை குழியொன்றை மூடிக்கொண்டிருந்த அல்லது கற்களுக்காக நிலத்தைத் தோண்டிக்கொண்டிருந்த. வேலையாட்களால் 1833ல் கண்டுபிடிக்கப்பட்டது. இது பெயரீசுக் குன்று அல்லது கொப்ளின்சுக் குன்று எனப்படும் பகுதியில் உள்ள *பிரின் இர் எல்லிலொன்* எனப்படும் களத்தில் காணப்பட்ட வெண்கலக்காலப் புதை மேட்டில் கண்டுபிடிக்கப்பட்டது. இது உட்புறம் கல் வைத்துக் கட்டிய புதைகுழி ஒன்றில் வைக்கப்பட்டிருந்த  ஒருவரின்  எலும்புக்கூட்டில் காணப்பட்டது. எஞ்சியிருந்த எலும்புக்கூடு நொறுங்கிக் காணப்பட்டதுடன், மேலாடையும் நசுங்கியிருந்தது. முன்னர் இந்த மேலாடையில்  200-300 வரையான அம்பர் மணிகள் வரிசையாக இழைக்கப்படிருந்ததாகத் தெரிகிறது. ஆனால், இப்போது பிரித்தானிய அருங்காட்சியகத்தில் உள்ள மேலாடையில் ஒரேயொரு மணி மட்டுமே உள்ளது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:தொல்லியல்‎
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்‎
நாவக்குறிச்சி

**நாவக்குறிச்சி** என்பது இந்தியா, தமிழ்நாடு மாநிலம், சேலம் மாவட்டம், ஆத்தூர் வட்டம் தலைவாசல் ஒன்றியத்திற்குட்பட்ட நிர்வாகத்தில் அமைந்துள்ள ஓர் ஊராட்சி ஆகும். இவ்வூர் சேலம்-சென்னை நெடுஞ்சாலையில் உள்ள தலைவாசல் என்ற ஊரிலிருந்து வடக்கே 5கி.மீ தொலைவில் அமைந்துள்ளது.

## மக்கள்
இவ்வூராட்சியில் ஏறத்தாழ 5000 பேர் வசிக்கின்றனர். பெரும்பான்மையான மக்கள் விவசாயம் செய்கின்றனர். மிகுந்த எழுத்தறிவு விழிப்புணர்வு பெற்ற ஊர். ஏறக்குறைய 80 சதவீதம் மக்கள் எழுத்தறிவு பெற்றிருக்கிறார்கள். இவ்வூரில் அரசு தொடக்கப் பள்ளி ஒன்றும் அரசு உயர்நிலைப் பள்ளி ஒன்றும் 50 ஆண்டுகளுக்கும் மேலாக இயங்கி வருகின்றன. 

நாவக்குறிச்சியின் எல்லை கிராமங்கள்

வடக்கே - சிறுவாச்சூர்
தெற்கே -  தலைவாசல்
கிழக்கே - புத்தூர்
மேற்கே - மணிவிழுந்தான்

பகுப்பு:சேலம் மாவட்டத்திலுள்ள கிராமங்கள்
ஊராட்சி ஒன்றிய துவக்கப் பள்ளி, அ. தாழையூர்

**அ. தாழையூர் ஊராட்சி ஒன்றிய துவக்கப்பள்ளி**, இந்தியாவின் தமிழ்நாடு மாநிலத்தில் சேலம் மாவட்டம், மகுடஞ்சாவடி ஒன்றியத்தில் உள்ளது. அ. தாழையூர் (அக்ரகார தாழையூர்) ஊராட்சி ஒன்றிய துவக்கப்பள்ளி 1954 ஆகஸ்ட் திங்கள் 8-ஆம் நாள் துவங்கப்பட்டது. இப்பள்ளிக்கு தேவையான நிலத்தை இவ்வூரை சேர்ந்த திரு. கந்தசாமி கவுண்டர் தானமாக வழங்கினார். பிறகு 1961 ஏப்ரல் திங்கள் 19-ஆம் நாள் தமிழக அரசு அங்கீகாரம் பெற்று செயல்பட்டு வருகிறது. இப்பள்ளியில் தற்போதுவரை 12 தலைமையாசிரியர்கள் பணியாற்றியுள்ளனர். இப்பள்ளி தேசிய நெடுஞ்சாலை-47ற்கும், சேலம்-ஈரோடு இருப்புப்பாதைக்கும் மிக அருகில் மகுடஞ்சாவடியில் இருந்து சங்ககிரி செல்லும் வழியில் 3 கி.மீ. தொலைவில் அமைந்துள்ளது.

## நிர்வாகம்
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி மகுடஞ்சாவடி உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல்  வகுப்பு இப்பள்ளியில் பயிற்றுவிக்கப்படுகிறது.

## மாணவர்கள் மற்றும் ஆசிரியர்கள்
இப்பள்ளியில் நூற்றுக்கும் மேற்பட்ட  மாணவர்கள் கல்வி பயின்று வருகின்றனர். ஒரு தலைமை ஆசிரியர்,  இடைநிலை ஆசிரியர்கள் பணியாற்றி வருகின்றனர்.

## கற்றல் முறைகள்
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும்  ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையில்  கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன.
* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம் 
* சதுரங்க மன்றம்

### விழாக்கள்
பள்ளியில் பல்வேறு விழாக்கள் நடத்தப்படுகின்றன.
# பள்ளி ஆண்டு விழா 
# விளையாட்டு விழா 
# கல்வி வளர்ச்சி நாள் விழா (காமராசர் பிறந்த தினம்)
# குழந்தைகள் தின விழா  
# அப்துல் கலாம் பிறந்த நாள் விழா
# உலக யோகா  தினம் 
# பொங்கல் தமிழர் திருநாள்

பகுப்பு:சேலம் மாவட்டத்திலுள்ள அரசுப் பள்ளிகள்
பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள்
பெத்தநாயக்கன்பாளையம்

**பெத்தநாயக்கன்பாளையம்** (*Pethanaickenpalayam*), சுருக்கமாக *பெ.நா.பாளையம்* எனவும் அறியப்படும் இது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு பேரூராட்சி ஆகும். பெத்தநாயக்கன்பாளையம் வட்டம் மற்றும் பெத்தநாயக்கன்பாளையம் ஊராட்சி ஒன்றியம் ஆகியவற்றுக்கு நிர்வாகத் தலைமையிடமாக உள்ளது. இந்நகரின் வழியாக தேசியநெடுஞ்சாலை 68 செல்கிறது. மேலும் இப்பகுதி ஆத்தூர் சட்டப்பேரவைத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும்.  இந்நகரின்  இடையில் (வடமேற்க்கில் இருந்து தென்கிழக்காக) வசிஷ்ட நதி பாய்க்கிறது. முன்பு வேளாண்மைக்கு பயன்பட்டது. தற்போது ஆண்டின் மழைக்காலத்தில் மட்டுமே, சில நாட்கள் ஆற்றுநீர் குறைவாக ஓடும்.இங்கு சிறப்பு வாய்ந்த, புகழ்பெற்ற கொப்புக் கொண்ட பெருமாள் கோயில் உள்ளது. இங்கு லட்சக்கணக்கான பக்தர்கள் வருடாந்திரம் புரட்டாசி மாத சனிக்கிழமை நாட்களில், இக்கோயிலுக்கு சென்று வழிபடுவர். இக்கோயில் மலையின் உச்சியில் அமைந்துள்ளது. பக்தர்கள் செல்வதற்கு ஏதுவாக, மலையில் படிகட்டுகள் அமைக்கப்பட்டுள்ளன.

## அமைவிடம்
பெத்தநாயக்கன்பாளையம் பேரூராட்சிக்கு  42 கி.மீ. தொலைவில் மாவட்ட தலைநகரம் சேலம் உள்ளது. இதன் கிழக்கில் ஆத்தூர் 14 கி.மீ.;  மேற்கில் வாழப்பாடி 13 கி.மீ.; வடக்கில் கல்வராயன் மலை எல்லை பகுதியாகவும் தெற்கில் மல்லியக்கரை மற்றும் திம்மநாயக்கன்பட்டி 14 கி.மீ. தென் கிழக்கு தம்மம்பட்டி 35 கி.மீ. தொலைவில் உள்ளது.

## வங்கிகள்

* யூகோ வங்கி (FSC Code: UCBA0000477)
* ஆக்சிஸ் வங்கி, (IFSC Code: UTIB0004546)
* சேலம் மாவட்ட மத்திய கூட்டுறவு வங்கி, 
* பெத்தநாயக்கன்பாளையம் தொடக்க வேளாண்மை கூட்டுறவு வங்கி
* ஆத்தூர் நகர கூட்டுறவு வங்கி (வரை எண்-94) 

## பேரூராட்சியின் அமைப்பு
12.90 கி.மீ. பரப்பும்,  15  பேரூராட்சி மன்ற உறுப்பினர்களையும், 185 தெருக்களையும்  கொண்ட இப்பேரூராட்சி ஆத்தூர் சட்டமன்றத் தொகுதிக்கும், கள்ளக்குறிச்சி மக்களவைத் தொகுதிக்கும் உட்பட்டது.

## புகழ் பெற்றவர்கள்

* சி. பழனிமுத்து  (ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1980, 1984 தேர்தல்களில் ஆத்தூர் தொகுதியில் இருந்து இந்திய தேசிய காங்கிரசு கட்சியின் வேட்பாளராகவும், 1980 தேர்தலில் இந்திய தேசிய காங்கிரசு (இந்திரா) கட்சியின் வேட்பாளராகவும் தேர்ந்தெடுக்கப்பட்டார்.(1977-1980, 1980-1984, 1985-1989 சட்டமன்ற உறுப்பினராகவும் தேர்ந்தெடுக்கப்பட்டார்**.**)

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 4,611  வீடுகளும்,  17,678 மக்கள்தொகையும், கொண்டது.

## இதனையும் காண்க
* பெத்தநாயக்கன்பாளையம் வட்டம்
* பெத்தநாயக்கன்பாளையம் ஊராட்சி ஒன்றியம்

## மேற்கோள்கள்

பகுப்பு:சேலம் மாவட்டத்தில் உள்ள பேரூராட்சிகள்
ஏழுபுளி

சேலம் மாவட்டம், ஆத்தூர் வட்டம், பெத்தநாயக்கன் பாளையம் ஒன்றியம், கருமந்துரை செல்லும் வழியில் உள்ளது **ஏழுபுளி** என்ற கிராமம். ஏழு புளிய மரங்கள் இருந்ததாக வரலாறு கூறுகிறது. இங்கு மலைவாழ் மக்கள் வசிக்கின்றனர். இந்தக் கிராமத்தைச் சுற்றிலும் மலைகள் இருப்பதால் குளிர்காலங்களில் மிகுந்த குளிர் காணப்படுகிறது. இங்கு ஊ.ஒ.ந.நி.பள்ளி உள்ளது. இப்பள்ளி சிறந்த பள்ளிக்கான விருதுக்குத் தேர்வு செய்யப்பட்டுள்ளது.

பகுப்பு:சேலம் மாவட்டத்திலுள்ள கிராமங்கள்
பச்சமலை

**பச்சமலை** திருச்சி மாவட்டம் மற்றும் சேலம் மாவட்டங்களில் அமையப்பெற்ற கிழக்குத் தொடர்ச்சி குன்றாகும். இங்கு மரவள்ளி கிழங்கு முக்கியப் பயிராகப் பயிரிடப்படுகிறது. இம்மலையின் தொடர்ச்சியாக மண்மலை ஓன்றும் உள்ளது. பச்சமலை பகுதி 527.61 சதுர கீ.மீ. பரப்பளவு கொண்டது. இம்மலைப்பகுதியில் 35 காப்பு காடுகள் 19,075 எக்டேர் நிலப்பரப்பில் உள்ளன. இந்த மலை, கடல் மட்டத்திலிருந்து 160  முதல் 1,072 மீட்டர் உயரத்திலுள்ளது. இப்பகுதியில் 154 விதமான பறவையினங்களும்,135 விதமான பட்டாம்பூச்சி வகைகளும், சுமார் 50 மான் வகைகளும் வாழ்கின்றன. இதற்கு அருகே உள்ள சோலைமதி காப்புக் காட்டில் இந்திய சாம்பல் அணில்கள் காணப்படுகின்றன. மேலும் காட்டுப்பூனை, மரநாய், மலைப்பல்லி, மயில், குரங்கு, பறவைகளைக் கொல்லும் சிலந்தி, கண்ணாடி விரியன் பாம்பு ஆகிய உயிரினங்கள் இங்கு வாழ்கின்றன. இந்த மலையில் மழைக்காலத்தில் பெருக்கெடுக்கும் பெரியபக்களம், கோரையாறு அருவிகள் உள்ளன. இம்மலையில் ஏறுவதற்கு கணபாடி-கன்னிமார்சோலை பாதை, கணபாடி-ராமநாதபுரம் பாதை ஆகிய இரு பாதைகள் உள்ளன. அண்மையில் பச்சமலைப் பகுதியைச் சுற்றுலாத் தலமாக மேம்படுத்த தமிழக அரசு நிதி ஒதுக்கீடு செய்துள்ளது

## மேற்கோள்கள்

பகுப்பு:திருச்சி மாவட்ட சுற்றுலாத் தலங்கள்
திருமலைக்கேணி

**திருமலைக்கேணி** கோயில் திண்டுக்கல் மாவட்டம் சாணார்பட்டி ஒன்றியத்தில் அமைந்துள்ள சுப்ரமணியசுவாமி கோயில் ஆகும். திண்டுக்கலிலிருந்து சுமார் 22 கி.மீ தொலைவில் அமைந்துள்ளது.

இக்கோயில் கரந்தமலை தொடரில் மலை உச்சியில் அழகிய வனந்திரத்தின் மத்தியில் அமைந்துள்ளது. இங்கு மயில்களும், வானரங்களும் அதிகமாக காணப்படுகிறது. இத்தலத்தில் வற்றாத நீர் சுனை உள்ளது இதன் பெயர் காரணமாகவே இத்தலம் 'திருமலைக்கேணி' என்று அழைக்கப்படுகிது.

இத்திருக்கோயிலில் உள்ள நீர் ஒரு இடத்தில் வெந்நீராகவும், வேறு இடத்தில் சாதாரனமாகவும் மற்றுமொரு இடத்தில் மிக குளிர்ந்த நிலையிலும் இருப்பது சிறப்பு. இத்தலத்தில் மௌனகுரு சுவாமிகள் என்ற சித்தர் பல காலங்களுக்கு முன்னர் இங்கு சீவசமாதி நிலை அடைந்துள்ளார் அவருக்கென தனிக்கோயில் உள்ளது.

பகுப்பு:திண்டுக்கல் மாவட்டத்திலுள்ள முருகன் கோயில்கள்
பச்சியம்மன் கோவில்

**ஒண்டிப்பனை பச்சியம்மன் கோயில்** (*Ondipanai Pachiyamman Temple*) சேலம் மாவட்டம் சங்ககிரி வட்டத்தில் மகுடஞ்சாவடி ஒன்றியத்தில் அ.புதூர் கிராமத்தில் அமைந்துள்ளது. இது ஒரு பழைமையான கோயில். இதன் அருகில் வாகைமரத்து ஐய்யனாரப்பன் கோயில், பெரியாண்டிச்சி அம்மன் கோயில் என்று இரண்டு கோயில்கள் அமைந்துள்ளன. இக்கோயில் ஆடி மாதத்தில் பெரியக்கரை, சிறியக்கரை என்று  இரண்டு நாட்கள் பண்டிகை நடைபெறும். இந்தப் பண்டிகையில் ஏராளமான மக்கள் பொங்கல் வைத்து சாமியை தரிசனம் செய்வர். மேலும் ஆடுகளை பழிகொடுத்து நேர்த்திக்கடன் செய்வர். இந்த கோயிலை **ஆயி கோயில்** என்றும் அழைப்பர்.

பகுப்பு:சேலம் மாவட்டத்திலுள்ள அம்மன் கோயில்கள்
மாணவர்

[link=https://upload.wikimedia.org/wikipedia/commons/thumb/1/19/High_school_students%2C_SAS_Pudong.jpg/280px-High_school_students%2C_SAS_Pudong.jpg|thumb|2017, சீனாவின் [சாங்காய் நகரில் உள்ள ஒரு சர்வதேச பள்ளியில் வெவ்வேறு தேசங்களைச் சேர்ந்த மாணவர்கள். இந்தப் பள்ளியில் பள்ளிச் சீருடை இல்லை.]]

**மாணவர்** (Student) என்பவர் முதன்மையாக ஒரு பள்ளி அல்லது பிற கல்வி நிறுவனத்தில்  கல்வி பயிலும் ஒருவரைக் குறிப்பதாகும்.

ஐக்கிய இராச்சியம் மற்றும் பெரும்பாலான பொதுநலவாய நாடுகளில், "மாணவர்" என்பது மேல்நிலைப் பள்ளிகள் மற்றும் மேற்படிப்புகளில்  (எ.கா., கல்லூரி அல்லது பல்கலைக்கழகம் ) சேர்ந்தவர்களைக் குறிக்கிறது; ஆரம்ப/தொடக்கப் பள்ளிகளில் சேருபவர்களும் "மாணவர்கள்" என்று அழைக்கப்படுகின்றனர்.

link=https://upload.wikimedia.org/wikipedia/commons/thumb/6/62/Karenko_girls_high.jpg/280px-Karenko_girls_high.jpg|thumb|280x280px| ஜப்பானிய ஆட்சியின் போது தைவான் பள்ளி மாணவிகள், 1927இல்
## ஆசியா
### சிங்கப்பூர்
சிங்கப்பூரில் ஆறு வருட ஆரம்பப் பள்ளிக் கல்வி கட்டாயமாகும்.
* தொடக்கப்பள்ளி (தொடக்க 1 முதல் 6 வரை)
* மேல்நிலைப் பள்ளி (இரண்டாம் நிலை 1 முதல் 4 அல்லது 5 வரை)
* இளையோர் கல்லூரி (இளையோர் கல்லூரி 1 முதல் 2 வரை - விருப்பத்திற்குரியது) அல்லது பாலிடெக்னிக் (3 ஆண்டுகள் - விருப்பத்திற்குரியது)

## இவற்றையும் காண்க

* ஆசிரியர்
* கற்றல்

## சான்றுகள்


பகுப்பு:கல்வி
வட சென்னிமலை

**வட சென்னிமலை** (*Vadachennimalai*) ஊரானது, சேலம் மாவட்டம் ஆத்தூர்  வட்டத்தில், சதாசிவபுரம் ஊராட்சியில்  தேசிய நெடுஞ் சாலை 79 ல் இருந்து தெற்கே ஒரு கி.மீ தொலைவில் அமைந்துள்ளது. 

### வழிபாட்டிடங்கள்
இங்குள்ள குன்றின் மேல்  முருகப்பெருமானின் வடசென்னிமலை பாலசுப்பிரமணியர் கோயில் அமைந்துள்ளது. இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா  வெகுசிறப்பாக நடைபெற்று வருகின்றது. பங்குனி உத்திரத் தேர் திருவிழா நடைபெற்ற இரண்டாம் நாள் சத்தாபரம் விழா நடைபெறும். அப்போது முருகப்பெருமான், வள்ளி  மற்றும் தெய்வானையுடன் உற்சவ மூர்த்தியாக வலம் வரும் போது பலவகையான வானவெடிகள் வெடிக்கப்படும். இந்த வானவேடிக்கையை காணச் சுற்றுவட்டாரத்திலுள்ள கிராமங்களில் இருந்து பெருவாரியான மக்கள் வருகின்றனர். மேலும்  கார்த்திகை தீபம், மார்கழி மாத பூஜை, ஆங்கிலப் புத்தாண்டு, தைப்பொங்கல், சிவராத்திரி, கிருத்திகை.  தைப்பூசம், சஷ்டி போன்ற தினங்களில் சிறப்பு வழிபாடும் நடைபெற்று வருகின்றது.

### கல்வி
இம்மலையின் அடிவாரத்தில் அரசு அறிஞர் அண்ணா கலைக் கல்லூரி அமைந்துள்ளது.

## மேற்கோள்கள்
 

பகுப்பு:சேலம் மாவட்டத்திலுள்ள ஊர்களும் நகரங்களும்
கூடமலை

**கூடமலை** தமிழ்நாடு, சேலம் மாவட்டம், கங்கவள்ளி வட்டத்தில் உள்ள ஒரு கிராமம் ஆகும். இந்த ஊரைச் சுற்றிலும் மலைகள் அமைந்து உள்ளதால் இவ்வூருக்கு ”கூடுமலை” என்றும், ”கூடாமலை” என்றும் கூறுவர். நாளடைவில் இப்பெயர்கள் மருவி ”கூடமலை” எனப் பெயர் பெற்றது என்பர். இந்தக் கிராமத்தில் ”சுவேதநதி” என்ற நதி பாய்கிறது. இந்த ஊர் ஒரு வேளாண்மைக் கிராமம் ஆகும்.

பகுப்பு:சேலம் மாவட்டத்திலுள்ள கிராமங்கள்
லெட்சுமிநாரயாணபுரம்

**இலெட்சுமிநாராயணபுரம்**  தமிழகத்தில் திருவாரூர் மாவட்டத்தில் அமைந்த ஒரு குக்கிராமம். இது சரியான பாதை வசதியற்ற ஒரு சிறிய கிராமம். இங்கு மக்களில் பெரும்பாலானோர் விவசாயிகளாவர். இங்குள்ள மக்கள் பொருளாதாரத்தில் பின் தங்கியுள்ளார்கள்.

## அமைவிடம்
இங்கு வாழும் மக்கள் பெரும்பாலானோர் சிவனையும் விஷ்ணுவையும் வணங்குகின்றனர். இந்த ஊர் திருவாரூர் சட்டமன்றத் தொகுதிக்கு உட்பட்டது. இது மன்னார்குடி என்ற ஊருக்கு கிழக்கே சுமார் 15 கி.மீ. தூரத்தில் அமைந்துள்ளது. மேலும் திருத்துறைப்பூண்டி என்ற ஊருக்கு வடக்கே சுமார் 12 கி.மீ. தூரத்தில் அமைந்துள்ளது. இந்தக் கிராமத்தில் முத்துமாரியம்மன் கோவில் உள்ளது.

தற்போது இந்த கிராமத்திற்கு புதிய சாலை வசதிகள் செய்யப்பட்டு பேருந்து வசதியும் செய்யப்பட்டுள்ளது.  இ்ந்த கிராமத்திற்கு மிக அருகில் புகழ் பெற்ற பொங்குசனீசுவரர் ஆலயம் அமைந்துள்ளது.

பகுப்பு:திருவாரூர் மாவட்டத்திலுள்ள கிராமங்கள்
அல்லிக்குட்டை

**அல்லிக்குட்டை** என்ற இந்த ஊர் சேலம் மாவட்டத்தின் கிழக்கு பகுதியில் அமைந்துள்ளது. இது நெசவு தொழில் செய்பவர்கள் நிறைந்த பகுதியாகும். அம்மாப்பேட்டைக்கு மிக அருகில் அமைந்துள்ளது. இங்கு செயல்படும் ஊராட்சி ஒன்றிய நடுநிலைப் பள்ளியானது மிகப் பழைமையான பள்ளியாகும். தற்போது இங்கு ஏறக்குறைய 300 மாணவர்கள் படித்துவருகிறார்கள்.

பகுப்பு:சேலம் மாவட்டத்திலுள்ள கிராமங்கள்
ஊராட்சி ஒன்றிய நடுநிலைப் பள்ளி, சாணாரப்பட்டி

சேலம் மாவட்டம், எடப்பாடி வட்டம், கொங்கணாபுரம் ஒன்றியம், கோரணம்பட்டி கிராமத்தில் உள்ளது **சாணாரப்பட்டி ஊராட்சி ஒன்றிய நடுநிலைப்பள்ளி** இங்கு 216 மாணவ மாணவிகள் கல்வி பயிலுகின்றனர். மூன்று இடைநிலை ஆசிரியர்கள், மூன்று பட்டதாரி ஆசிரியர்கள், மூன்று தொகுப்பூதிய ஆசிரியர்கள் மற்றும் தலைமையாசிரியர் என மொத்தம் பத்து பேர் உள்ளனர். இங்கு ஒன்று முதல் எட்டுவகுப்பு வரை உள்ளது. தமிழ்வழி மற்றும் ஆங்கிலவழிக்கல்வி உள்ளது. பசுமைப் படை, சாரண சாரணியர் படை,செஞ்சிலுவைச் சங்கம், அறிவியல் கழகம், சதுரங்க மன்றம் போன்றவை செயல்படுகின்றன.

பகுப்பு:சேலம் மாவட்டத்திலுள்ள அரசுப் பள்ளிகள்
சிறுவாட்டுக்காடு

திண்டுக்கல் மாவட்டம் ஒட்டன்சத்திரம் வட்டம் பாச்சலுார் செல்லும் வழியில் சுமார் 18 கி.மீ துாரத்தில் அழகான மலைத்தொடராக சிறுவாட்டுக்காடு அமைந்துள்ளது. இந்த மலையில் இருந்து ஒட்டன்சத்திரம் வட்டம் முழுவதையும் ரசிக்க முடியும்.

## சரணாலயம்
இந்த மலைப்பகுதியில் செவ்வணில் அதிகமாக காணப்படுகிறது. இவ்வகை அணில்கள் சாதாரணமான அணில்களை விட மிகப்பொியதாக இருக்கும். மரங்களில் மட்டுமே வாழும். வால்கள் மிக நீளமாக காணப்படும். இதன் எடை 15 கிலோகிராம் வரை இருக்கும். இவை தாவரஉண்ணி வகையை  சார்ந்தது. தமிழக அரசால் வனப்பகுதி பாதுகாக்கப்படுவதால் இவ்வகை இனங்கள் அழியவில்லை. இவைகள் தவிர மான்கள், காட்டெருமைகள், யானைகள், செந்நாய்கள் வாழ்கின்றன.

பகுப்பு:திண்டுக்கல் மாவட்டம்
கஞ்சநாயக்கன்பட்டி

**கஞ்சநாயக்கன்பட்டி** என்ற கிராமம் சேலம் மாவட்டம், ஓமலூர் வட்டத்தில் உள்ளது. சேலத்திலிருந்து சுமார் 26 கி.மீதொலைவிலும், ஓமலூரிலிருந்து 12 கி.மீ தொலைவிலும் அமைந்துள்ளது. இந்த ஊரை சுற்றிலும் கோட்டைமேடு, ஆண்டிப்பட்டி, பாப்பிச்செட்டிப்பட்டி, சின்னத்திருப்பதி, சந்தனூர், பண்ணப்பட்டி, பூசாரிப்பட்டி போன்ற பல ஊர்களும் உள்ளன.

## கோவில்கள்
இவ்வூரின் கிழக்கே 360 ஏக்கர் பரப்பளவில் வடமநேரி உள்ளது. அந்த ஏரியில் ”நீர் மாரியம்மன் கோவில் “ அமைந்துள்ளது. ஆண்டு தோறும் ஏப்ரல் மாதங்களில் பண்டிகைகள் வெகு சிறப்பாக கொண்டாடப்படுகின்றன. பண்டிகையின் போது அலகு குத்துதல், கரகம் எடுத்தல், தீ மிதித்தல், பொங்கல் வைத்தல் போன்ற பல நிகழ்ச்சிகள் நடைபெறுகின்றன. இவ்வூரின் தெற்கே சிவன் கோவில், மாரியம்மன் கோவில், பெருமாள் கோவில், ஓம் சக்தி கோவில், தொடக்க வேளாண்மை கூட்டுறவு கடன் சங்கம், திரௌபதி அம்மன் கோவில் போன்றவைகள் இருக்கின்றன. இங்குள்ள சிவன் மற்றும் சிவன் கோவில்களில் திருமண முகூர்த்தங்களில் திருமணங்கள் நடைபெறுகின்றன. இவ்வூரின் மேற்கே சின்னத்திருப்பதி என்ற மிகவும் பிரசித்திப்பெற்ற பெருமாள் கோவில் அமைந்துள்ளது. இயற்கை எழில் சூழ்ந்த மலை மீது அமைந்துள்ள கோவில் ஆண்டுதோறும் புரட்டாசி மாதங்களில் நடைபெறும் தேர் திருவிழாவினைக் காண பல்வேறு ஊர்களில் இருந்து மக்கள் வருவர்.

## போக்குவரத்து
1, 9, 14, 15, 99, 100, வினாயகம் மினி பஸ், கே.ஆர்.கே.எஸ் மினி பஸ் போன்ற பேருந்துகள் ஓமலூர் பேருந்து நிலையத்தில் இருந்து இயக்கப்படுகின்றன.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
செல்லியம்மன் கோவில்-கச்சுப்பள்ளி

**செல்லியம்மன் கோவில்** என்பது சேலம் மாவட்டம் எடப்பாடி வட்டத்தில் உள்ள ஓர் அம்மன் கோயிலாகும்.

இது கோயிலைச் சுற்றியுள்ள 18 பட்டி ஊர்களுக்கும் சொந்தம்மானது.  இங்கு ஒவ்வொரு ஆண்டும் ஐப்பசி மாதத்தில் திருவிழா கொண்டாடப்படுகிறது. அதற்கு மூன்று மாதங்களுக்கு முன்னரே அதாவது ஆவணி மாதத்தில் இக்கோவிலின் பூச்சாட்டு தொடங்கிவிடும். கச்சுப்பள்ளி செல்லியம்மன்,மேச்சேரி காளியம்மன், வைகுந்தம் செல்லியம்மன் இந்த மூன்று தெய்வங்களும் அக்காள் தங்கைகள் என கருதப்படுகிறது.

## பெயர்க்காரணம்
இந்த ஊரின் இயற்பெயர் கச்சூளி.

## மேற்கோள்

பகுப்பு:சேலம் மாவட்டத்திலுள்ள அம்மன் கோயில்கள்
தாணிக்கோட்டகம்

**தாணிக்கோட்டகம்** நாகப்பட்டினம் மாவட்டத்தில் வரலாற்று சிறப்புடைய வேதாரண்யம் வட்டத்தில் முல்லை நதியின் வலது கரையோரத்தில் அமைந்துள்ள ஓர் ஊர்.

## பெயர்க்காரணம்
இவ்வூரில் எழுந்தருளியுள்ள அருள்மிகு கோடியம்மன் ஆலயத்தின் தல விருட்சமாக  தான்றி  மரம் இருந்ததால் தான்றிகோட்டகம் என்ற பெயர் தோன்றி தாணிக்கோட்டகம் என்று மருவியுள்ளது. இவ்வூரின் கிழக்கு எல்லையில் 200 ஏக்கர் பரப்பளவில் கோட்டகம் என்று கூறக்கூடிய நீர் பிடிப்பு பகுதி இருப்பதால் தாணிக்கோட்டகம் என்ற பெயர் தோன்றியதாக கூறப்படுகிறது.

## சிறப்பு
பஞ்ச பாண்டவர்கள் வழிபட்டதாக செவிவழிச்செய்தியாக கூறப்படும் மேற்கு பார்த்த சிவாலயம் சிறப்புடையது. தருமர் வழிபட்ட சிவாலயம் மட்டும் தற்போதும் உள்ளது. அதைச்சுற்றி மற்ற நால்வர் வழிபட்ட நான்கு சிவலிங்கங்கள்  மட்டும் உள்ளது. ஊரின் தென் எல்லையில் பஞ்ச பாண்டவர்கள் சொக்கட்டான் விளையாட்டில் ஈடுபட்ட சொக்கட்டான் கரை எனும் இடம் உள்ளது.

பகுப்பு:நாகப்பட்டினம் மாவட்டத்திலுள்ள கிராமங்கள்
முத்தரசோழபுரம்

**முத்தரசோழபுரம்** நாகப்பட்டினம் மாவட்டம், தலைஞாயிறு ஒன்றியம், திருக்குவளை வட்டம், கச்சனகரம் ஊராட்சியில் அமைந்த ஒரு சிற்றூர்

இவ்வூர் சோழர்களால் ஆட்சி செய்யப்பட்ட்தாலும், முத்தரசன் என்னும் அரசன் அக்காலத்தில் ஆட்சிபுரிந்த்தாலும் இவ்வூர் முத்தரசோழபுரம் எனும் பெயர் பெற்றது.
 
இக்கிராமத்தில் சுமார் 600 பேர்  மக்கள் வசிக்கிறார்கள். முதன்மையான தொழிலாக விவசாயத்  தொழில் விளங்குகிறது.

இவ்வூரில் ஒரே ஒரு ஆரம்மப்பள்ளி மட்டுமே உள்ளது.

இவ்வூரில் குடிநீர்வசதி, போக்குவரத்து வசதி, கல்வி வசதி மற்றும் மருத்துவ வசதிகள் இல்லாத காரணத்தினாலும், இக்கிராமத்தில் உள்ள பலர் தங்கள் சொந்த ஊரை விட்டு நகரத்தை நோக்கி இடம்பெயர ஆரம்பிக்கிறார்கள்.

பகுப்பு:நாகப்பட்டினம் மாவட்டத்திலுள்ள கிராமங்கள்
பன்னாள்

**பன்னாள்** தமிழ்நாடு நாகை மாவட்டத்தில் வேதாரணியம் வட்டத்தில் அமைந்துள்ள ஒரு கிராமம். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2440 ஆகும். இவர்களில் பெண்கள் 1204 பேரும் ஆண்கள் 1236 பேரும் உள்ளனர். படித்தவர்கள் 90 % க்கு மேல்.

பெரும்பான்மையானவர்களின் தொழில் வேளாண்மை ஆகும். அரசு ஊழியர்கள், ஆசிரியர்கள், காவலர்கள், இராணுவத்தினர் மற்றும் வெளிநாட்டில் வேலை செய்பவர்கள் பெருமளவு எண்ணிக்கையில் உள்ளனர். 

## ஆலயங்கள்
இரு சிவாலயங்களும் ஒரு மாரியம்மன் ஆலையமும் ஒரு அடைக்கலம் காத்த ஐயனார் ஆலயமும் இரு பெருமாள் ஆலயமும் ஒரு அண்ணன் செவந்தான் ஆலயமும் ஒரு பிடாரி அம்மன் ஆலயமும் இங்கு உள்ளன.

## பள்ளிகள்
ஒரு தொடக்கப்பள்ளி, ஒரு நடுநிலைப்பள்ளியும் உள்ளது மேலும் மேல்நிலை கல்வியை பயில அருகிலுள்ள ஆயைக்காரன்புலம் நடேசனார் மேல்நிலைப் பள்ளிக்கு செல்கின்றனர்.

## பொருளாதாரம்
மல்லிகை பூ, நெல், வாழை, சிறுதானிங்கள் விவசாய விளைபொருட்கள். முக்கிய பணப்பயிராக சவுக்கு மர வளர்ப்பு உள்ளது. உணவை உவர்ப்பாக்க உப்பு எடுக்கப்படுகிறது. கிணற்று நீர் பாசனமும் வளப்படுத்துகிறது. பல குளங்கள் இங்குள்ளன. குளிர்காலத்தில் மிதபனியும், மழைக்காலத்தில் தேவையான அளவு மாரியும் பொழிந்து சீதோஷ்ண நிலை சிறப்பாய் அமையப்பெற்றது..

இந்த ஊரில் சுமார் 1000 குடும்பங்கள் உள்ளன. வீட்டுக்கு ஒருவராவது அரசு பணியில் உள்ளனர். அதிகமாக ஆசிரியர் பணியை தேர்ந்தெடுத்துள்ளனர். அதற்கு இணையாக காவல், தொலை தொடர்பு ஆகிய துறைகளிலும் பணியாற்றுகின்றனர்.

பகுப்பு:நாகப்பட்டினம் மாவட்டத்திலுள்ள கிராமங்கள்
இர. வனரோசா

**இர. வனரோசா** ஓர் இந்திய அரசியல்வாதியாவார்.  இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார். இவர் முதுகலை மற்றும் இளம் கல்வியியல் பட்டதாரி ஆவார். சிதம்பரம் அண்ணாமலை பல்கலைகழகத்தில் முறையே 1995 மற்றும் 1996ல் பயின்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1963 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
ஊராட்சி ஒன்றிய நடுநிலைப் பள்ளி, வீரனூர்

**ஊராட்சி ஒன்றிய நடுநிலைப்பள்ளி வீரனூர்** தமிழ்நாட்டில் சேலம் மாவட்டத்தில் மேட்டூர் வட்டத்தில் கோனூர் ஊராட்சியில் அமைந்துள்ளது. 1954 ம் ஆண்டு தொடக்கப் பள்ளியாக ஆரம்பிக்கப்பட்டு 2004 , ஆண்டு நடுநிலைப்பள்ளியாக தரம் உயர்த்தப்பட்டு செயல்பட்டு வருகிறது. இப்பள்ளியானது காவிரிக் கரையோரத்தில் இயற்கைச் சூழ்நிலையில் அமைந்துள்ளது.

பகுப்பு:சேலம் மாவட்டத்திலுள்ள அரசுப் பள்ளிகள்
ஊராட்சி ஒன்றிய நடுநிலைப் பள்ளி, சேத்துக்குழி

**சேத்துக்குழி ஊராட்சி ஒன்றிய நடுநிலைப்பள்ளி**, தமிழ்நாட்டில் சேலம் மாவட்டம், மேட்டூர் வட்டம், கொளத்தூர் ஒன்றியம், சேத்துக்குழிக் கிராமத்தில் அமைந்துள்ளது. ஊராட்சி ஒன்றியத் துவக்கப் பள்ளி 1965 ல் தொடங்கப்பட்டது. 2004-2005 ம் ஆண்டு நடுநிலைப்பள்ளியாகத் தரம் உயர்த்தப்பட்டது. பள்ளியைச் சுற்றிலும் மேட்டூர் அணை நீர்சூழ்ந்த நிலையில் பார்ப்பதற்கு அழகான சூழலில் பள்ளிக்கூடம் அமைந்துள்ளது. இப்பள்ளியில் மாணவர்களுக்குத் தரமான முறையில் கல்வி வழங்கப்படுகின்றது.

## அமைவிடம்
சேத்துக்குழிக் கிராமம் மேட்டூர் அணையின் நீர்ப்பிடிப்புப் பகுதியை ஒட்டி அமைந்துள்ளது.

பகுப்பு:சேலம் மாவட்டத்திலுள்ள அரசுப் பள்ளிகள்
சீலநாயக்கன்பட்டி, ஊத்துமலை

**சீலநாயக்கன்பட்டி, ஊத்துமலை** என்பது சேலம் மாவட்டத்தில் உள்ள ஒரு புறநகர்ப் பகுதியாகும்.

சீலநாயக்கன்பட்டியில் அமைத்துள்ள ஊத்துமலை முருகன் கோவில் அப்பகுதி மக்களுக்கு திருத்தலமாக அமைத்துள்ளது. கடல் மட்டத்தில் இருந்து சுமார் 500 மீட்டர் உயரத்தில் இந்த முருகன் கோயில் உள்ளது. இத்தலம் சுமார் 1000–2000 வருடங்கள் பழமை வாய்ந்தது என்று கருதப்படுகின்றது. இங்குத் தைப்பூச விழா, தமிழ் புத்தாண்டு, கார்திகைத் திருவிழா போன்ற  விழாக்கள் சிறப்பாக நடை பெறுகின்றன. மேலும் சீலநாயக்கன்பட்டியில் காலபைரவர் கோவில் உள்ளது. இக்கோவிலில் தேய்பிறை அஷ்டமி அன்று சிறப்புப் பூசை நடைபெறுகிறது.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
கண்ணனூர் மாரியம்மன் கோயில் (தாரமங்கலம்)

**கண்ணனூர் மாரியம்மன் கோவில்** (kannanur mariamman) என்பது சேலம் மாவட்டம் தாரமங்கலத்தில் அமைந்துள்ளது. இங்கு பூ மிதித்தல் திருவிழா **ஆடி** மாதம் நடைபெறுகிற்து. 21 நாட்கள் காப்பு கட்டி கொண்டாடப்படுகிற்து. சுற்றியுள்ள கிராம மக்கள் அனைவரும் பண்டிகையை கொண்டாடுவர். தனது பக்தருக்காக நீதிமன்றத்தில் **அம்மன்** சாட்சி சொன்னதாக ஒரு செவிவழி செய்தி உண்டு.
பகுப்பு:சேலம் மாவட்டத்திலுள்ள கோயில்கள்
யோமொன் மட்பாண்டம்

**யோமொன் மட்பாண்டம்** (縄文式土器 Jōmon-shiki Doki?) என்பது, சப்பானின் யோமொன் காலத்தில் செய்யப்பட்ட ஒருவகைப் பண்டைக்கால மட்பாண்டம் ஆகும். யோமொன் என்னும் சொல் (縄文)சப்பானிய மொழியில் "கயிற்றுக் கோலம்" எனப் பொருள்படும். இது மட்பாண்டம் செய்யும்போது கயிற்றை அழுத்தி அலங்காரம் செய்யப்படுவதைக் குறிக்கிறது. பண்டைய சப்பானின் யோமொன் காலத்தில் செய்யப்பட்ட இத்தகைய மட்கலங்களே சப்பானின் மிகப் பழைய மட்கலங்கள் எனப் பொதுவாகக் கருதப்படுகின்றது.

## காலம்
தற்காலக் கியூசுவின் வடமேற்குக் கரையோரத்தில் உள்ள குகை ஒன்றில் கண்டெடுக்கப்பட்ட மட்பாண்டத் துண்டுகள் கிமு 12,700 காலப்பகுதியைச் சேர்ந்தவை என கதிர்வீச்சுக் காலக்கணிப்பு முறைமூலம் கண்டறியப்பட்டுள்ளது. யோமொன் மட்பாண்டங்கள் இதற்கும் முந்திய காலத்தைச் சேர்ந்தவை எனப் பல ஆய்வாளர்கள் கருதுகின்றனர். பல்வேறுபட்ட நுட்பங்களின் துணையுடன் செய்யப்பட்ட காலக் கணிப்புக்கள் வேறுபட்ட காலங்களைக் காட்டுவதால், இது எக்காலத்தில் செய்யப்பட்டது எனக் கண்டறிவது கடினமானது.

பண்டைய சப்பானில் யோமொன் காலம் கிமு 300 வரை இருந்தது. யோமொன் காலம் ஆறு பகுதிகளாகப் பிரிக்கப்படுகிறது. முதனிலை யோமொன் கிமு 10,500-8,000 வரையும், மிகமுந்திய யோமொன் காலம் கிமு 8,000-5,000 வரையும், தொடக்க யோமொன் காலம் கிமு 5,000-2,500 வரையும், நடு யோமொன் கிமு 2,500-1,500 வரையும், பிந்திய யோமொன் கிமு 1,500-1,000 வரையும், இறுதி யோமொன் கிமு 1,000-300 வரையும் என இப்பிரிவுகள் உள்ளன. சப்பானில் முதனிலை யோமோன் மட்பாண்டங்கள் காணப்பட்ட களங்கள் 80 வரை உள்ளன. ஆனால், பெரும்பாலான யோமொன் மட்பாண்டங்கள் அதற்குப் பிற்பட்ட காலங்களைச் சேர்ந்தவை.

## இயல்புகள்
பெரும்பாலான யோமொன் மட்பாண்டங்கள் வட்டமான அடிப்பகுதியைக் கொண்டவ என்பதுடன் இவை சிறிய அளவு கொண்டவை. இது இம்மட்கலங்கள் உணவுகளைச் சமைப்பதற்குப் பயன்பட்டவை என்பதைக் காட்டுகின்றன. பிற்கால யோமொன் மட்பாண்டக் கலங்கள் கூடிய வேலைப்பாடுகள் கொண்டவை. சிறப்பாக நடு யோமொன் கால மட்கல விளிம்புகள் சிக்கலான முறையில் அலங்கரிக்கப்பட்டிருந்தன.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:சப்பானிய மட்பாண்டங்கள்
பகுப்பு:பிரித்தானிய அருங்காட்சியகத்தில் உள்ள பொருட்கள்
கொங்கானோடை

**கொங்கானோடை** இந்தியாவில் தமிழ் நாட்டில் மயிலாடுதுறை மாவட்டத்திலுள்ள டச்சுக்காரர்கள் வாணிபம் புரிந்த தரங்கம்பாடி வட்டத்தில் நல்லாடை ஊராட்சிக்கு உட்பட்ட மிகச்சிறிய கிராமம் ஆகும். இங்கு சுமார் 420 மக்கள் வசித்து வருகிறார்கள்.

புதுச்சேரி மாநிலத்தைச் சேர்ந்த காரைக்காலிலிருந்து நெடுங்காடு வழியாக மயிலாடுதுறை அல்லது பொறையாரிலிருந்து சங்கரன்பந்தல் வழியாக மயிலாடுதுறை செல்லும் வழியில் நல்லாடை என்ற ஊரிலிருந்து மேற்கே சுமார் 3 கிலோ மீட்டர் தொலைவில் கொங்கானோடை அமைந்துள்ளது.

இங்குள்ள மக்களின் பிரதான தொழில் விவசாயம் ஆகும். காவிரி ஆற்றை நம்பியே இருப்பதால் தற்பொழுது விவசாயம் சிறப்பாக இல்லை. ஒரு போக சாகுபடியே நடந்து வருகிறது. விவசாய கூலிவேலை செய்பவர்கள் தான் அதிகம். வேலை இல்லாத நாட்களில் நூறு நாள் வேலை தான் இங்குள்ளவர்களுக்கு பேருதவியாக இருக்கிறது.

இங்குள்ள ஊராட்சி ஒன்றிய தொடக்கப்பள்ளியில் தற்பொழுது 15 மாணவர்கள் படித்து வருகிறார்கள்.

பகுப்பு:மயிலாடுதுறை மாவட்டத்திலுள்ள கிராமங்கள்
தீன் இலாஹி

தீன் இலாஹி (அரபு دين إلهي) என்பது முகலாய பேரரசர் அக்பரால்  உருவாக்கப்பட்ட கலப்பு மதம் ஆகும். இம்மதம் கி.பி.1582ஆம் ஆண்டு உருவாக்கப்பட்டது.
அக்பர் தன் ஆட்சியின் கீழ் மக்கள் மதத்தின் பெயரால் வேறுபட்டு கிடப்பதை அறிந்து அவர்களை ஒன்றிணைக்க எண்ணினார். இந்து, இஸ்லாம், கிறிஸ்துவம் மற்றும் சமணம் மதங்களை பின்பற்றும் மக்களை ஒன்றிணைக்க அவர் தீன் இலாஹி என்ற மதத்தை தோற்றுவித்தார். 

## மேற்கோள்கள்

*https://archive.org/stream/diniilahiorthere031361mbp/diniilahiorthere031361mbp_djvu.txt
*முகலாய மன்னர் அக்பர் http://www.islamkalvi.com/general/mugal_akbar.htm
*தீனே இலாஹி மதமும்,அழிந்த விதமும் http://valaiyukam.blogspot.in/2012/01/blog-post_20.html
*http://www.britannica.com/topic/Din-i-Ilahi
*https://books.google.co.in/books?id=0ti8clvedTAC&hl=en,
*Schimmel,Annemarie (2006) The Empire of the Great Mughals: History, Art and Culture, Reaktion Books, https://en.wikipedia.org/wiki/Special:BookSources/1861892519

பகுப்பு:சமய பன்மைத்துவம்
பகுப்பு:அக்பர்
பகுப்பு:பாக்கித்தான் வரலாறு
மகுடஞ்சாவடி

**மகுடஞ்சாவடி** என்பது தமிழ்நாட்டின், சேலம் மாவட்டம், சங்ககிரி வட்டத்தில், சேலம் – சங்ககிரி தேசிய நெடுஞ்சாலையில் அமைந்துள்ள ஓர் ஊர் ஆகும். இந்த ஊர் மகுடஞ்சாவடி ஊராட்சி ஒன்றியத்தின் மையப்பகுதி ஆகும். இந்த ஊரானது மாவட்டத் தலைநகரான சேலத்தில் இருந்து 28 கிலோமீட்டர் தொலைவில் அமைந்துள்ளது.

## வரலாறு
இவ்வூரின் பண்டைய பெயர் எர்ணாபுரம் ஆகும். இப்போதும் இதன் வருவாய் கிராமத்தின் பெயர் எர்ணாபுரம்தான். மகுடஞ்சாவடி என்ற பெயர் 1850க்குப் பின் வந்த பெயராகும்.

### எர்ணாபுரம் பெயர்க்காரணம்
மகுடஞ்சாவடியின் பூர்வீகமான எர்ணாபுரமும் புகழ் வாய்ந்த ஊரே. எர்ணாபுரம் ஊரைப் பற்றி மைசூர் மன்னர் கிருஷ்ணராஜ உடையார் காலத்து செப்பேடு (கி.பி 1716) உயர்வாகக் குறிப்பிடுகிறது.இவ்வூரை *ஹிரண்யபுரம்* என்று அம்மன்னர் குறிப்பிடுகிறார்.*ஹிரண்யம்* என்ற சமஸ்கிருத   சொல்லிற்கு *பொன்* என்று பொருள்.

எர்ணாபுரத்தின் நடுவே பொன்னி ஆறு ஓடுகிறது. இது கஞ்சமலையில் உற்பத்தியாகிறது.கஞ்சமலைக்கு காஞ்சனகிரி என்ற பெயரும் உண்டு. காஞ்சனம் = பொன். இம்மலையிலிருந்து பொன், பொன்னியாறு வழியாக அடித்து வரப்பட்டு இவ்வூருக்கு வந்ததாகவும், அதை இவ்வூர் மக்கள் எடுத்து பயன்படுத்தியதாகவும் செப்பேடு கூறுகிறது.

### ஆங்கிலேயர் ஆட்சியின்கீழ்
கி.பி. 1792-இல் சேலம் மாவட்டம் திப்பு சுல்தானிடமிருந்து ஆங்கிலேயருக்குக் கை மாறியது. ஆங்கிலேயர் ஆட்சி வந்த பின் மாவட்டத்தின் பொறுப்பும், மாவட்ட இராணுவத்தின் பொறுப்பும்,  மாவட்ட ஆட்சியாளர் அலெக்ஸ்சாண்டர் ரீட் வசம் வந்தது. மாவட்டத்தில் கிருஷ்ணகிரி, பென்னாகரம், சங்ககிரி, ஆத்தூர் ஆகிய இடங்களில் பட்டாளங்கள் நிறுத்தப்பட்டிருந்தன.

இதில் சங்ககிரி பட்டாளம் லெப்டினன்ட் மெக்டோனால்ட் என்பவரின் தலைமையில் கி.பி. 1792 முதல் இயங்கி வந்தது. மெக்டோனால்ட் சங்ககிரி செல்லும் வழியில் எர்ணாபுரத்தில் காடுகளில் வேட்டையாடுவதை வழக்கமாகக் கொண்டிருந்தார். அப்படி ஒரு சமயத்தில் தாரமங்கலம் கைலாசநாதர் கோவிலுக்கு மக்கள் கூட்டம் கூட்டமாகச் செல்வதைக் கண்டார். மழைக்காலத்தில் மண் சாலையில் சேறும் சகதியுமாக, மழைக்கு ஒதுங்கக்கூட இடமில்லாமல் மக்கள் நடந்து செல்வதைக் கண்ட அவர் தன் சொந்த செலவில் மக்களுக்காக 1793-இல் ஒரு சத்திரம் கட்டி, பக்தர்களுக்கு உணவு, உடை ஆகியவற்றை இலவசமாக அளித்தார்.

## மக்டனால்டு சவுல்ட்ரி
தென்னிந்திய ரயில் தடங்களில் முக்கியமான கிளை சங்ககிரி வழியாக கோழிக்கோடு வரை செல்கிறது. எர்ணாபுரம் வழியாக சென்ற அப்பாதையில் இரயில் நிலையம்  01.12.1861 முதல் பயன்பாட்டிற்கு வந்தது. அந்த இரயில் நிலையத்திலிருந்து மெக்டோனால்ட் கட்டிய அந்த சத்திரம் கிழக்கில் 1கி.மீ தொலைவில் இருந்ததால் அவருடைய பெயரையும் சேர்த்து மக்டனால்டு சவுல்ட்ரி (MCDONALD CHOULTRY) என வைக்கப்பட்டது. தற்போதும் இரயில் நிலையம் மற்றும் அரசு அலுவலகங்களில் ஆங்கிலத்தில் இவ்வூர் *மக்டனால்டு சவுல்ட்ரி* என்றே அழைக்கப்படுகிறது. மக்டனால்டு சவுல்ட்ரி என்ற ஆங்கிலப்பெயர் மகுடன்சாவடி என்று மருவியது. தற்போது இது மகுடஞ்சாவடி என்று அழைக்கப்படுகிறது.
## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
1640

**1640** (**[[ரோம எண்ணுருக்கள்|MDCXL]]**) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான நெட்டாண்டு ஆகும்.

## நிகழ்வுகள்
* பெப்ரவரி 9 - உதுமானியப் பேரரசனாக முதலாம் இப்ராகிம் ஆட்சியில் அமர்ந்தார். 
* மார்ச் 8-13 - இலங்கையின் காலியில் உள்ள கோட்டையை போர்த்துக்கீசரிடம் இருந்து ஒல்லாந்தர் கைப்பற்றினர்.
* ஆகத்து 9 - சப்பானுக்குச் சென்ற 41 எசுப்பானியர்கள் நாகசாக்கியில் தலை துண்டிக்கப்பட்டுக் கொல்லப்பட்டனர்.
* டிசம்பர் 1
* பின்லாந்தின் முதலாவது பல்கலைக்கழகம் ஆபோ அகாதமி நிறுவப்பட்டது.
* ஐரோப்பாவின் முதலாவது காப்பியகம் வெனிசு நகரில் திறக்கப்பட்டது.

## பிறப்புகள்
* சான் பாப்டிஸ்ட் டெனிஸ், பிரெஞ்சு மருத்துவர் (இ. 1704)

## இறப்புகள்

* ஏப்ரல் - யூரியெல் த காசுட்டா, போர்த்துக்கீச மெய்யியலாளர் (தற்கொலை) (பி. 1585)
* மே 30 - பீட்டர் பவுல் ரூபென்ஸ், ஓவியர் (பி. 1577)
* மதுசூதன சரஸ்வதி. இந்திய வேதாந்த மெய்யியலாளர் (பி. 1540)

## மேற்கோள்கள்
மூக்கரைப்பெருமாள் கோயில்

**மூக்கரைப்பெருமாள் கோயில்** என்பது சேலம் மாவட்டம் எடப்பாடி, ஜலகண்டாபுரம் சாலையில் பழமையும் சிறப்பும் வாய்ந்த பெருமாள் கோவில் ஆகும். இங்குள்ள பெருமாள் சுயம்பாக உள்ளார். இங்கு 18 அடி ஆஞ்சநேயர் சிலை உள்ளது. மேலும் ஹயகிரீவர், தன்வந்திரி சன்னதிகளும் உள்ளன. நாமக்கல் ஆஞ்சநேயரைப் போல் மிகவும் சக்தி வாய்ந்தவர். இங்கு மாதந்தோறும் பவுர்ணமியில் சத்தியநாரயண பூஜை மிக சிறப்பாக நடைபெறும். அதேபோல் மூல நட்சத்திரத்தன்று ஆஞ்சநேயருக்கு சிறப்பு பூஜை நடைபெறும். தமிழ் வருடப்பிறப்பன்றும் மார்கழி மூல நட்சத்திரத்தன்றும் முத்தங்கி அலங்காரம் செய்யப்படும்.

பகுப்பு:சேலம் மாவட்டத்திலுள்ள பெருமாள் கோயில்கள்
காமேஸ்வரம்

**காமேஸ்வரம்** (*Kameswaram*) இந்தியாவின் தமிழ்நாடு மாநிலத்தில்,    நாகப்பட்டினம் மாவட்டத்தில் உள்ள,  பாரம்பரிய விவசாயம் மற்றும் மீன்பிடி கிராமமாகும். அருகே வேளாங்கண்ணி உள்ளது.  இந்தக் கிராமத்தில்  கீறன் ஏரி, செயின்ட் செபஸ்தியார் மேல்நிலைப் பள்ளி, கோஹஜ் மருத்துவமனை, காமேஸ்வரர் கோயில் மற்றும் அழகிய கடற்கரை உள்ளது. இங்கு விவசாயம் மற்றும் மீன்பிடித்தல் முக்கிய வணிக தொழிலாக உள்ளது.இக்கிராமம் வங்கக்கடல் ஓரத்தில் உள்ளது.

இவ்வூர் நாகப்பட்டினத்திற்கு தெற்கே சுமார் 20 கி.மீ. தொலைவிலும் மற்றும் வேளாங்கண்ணிற்கு தெற்கே சுமார் 10 கி.மீ. தொலைவிலும் உள்ளது.

காமேஸ்வரம் ஊராட்சி ஆனது, 2007ஆம் ஆண்டு முன்னாள் குடியரசுத்தலைவர் டாக்டர் ஏ.பி.ஜே அப்துல்கலாம் அவர்களிடம் இருந்து,நிர்மல் புரஸ்கார்(சுகாதாரமான ஊராட்சி) விருதைப் பெற்றுள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
தென்னம்புலம்

இந்திய நாட்டில் தமிழ்நாடு மாநிலத்தில் நாகை மாவட்டம் வேதாரண்யம் வட்டத்தில் உள்ள ஒரு  கிராமம் தென்னம்புலம்  ஆகும். இயற்கை எழில் சூழ்ந்த அமைதியான கிராமம். இக்கிராமம் வேதாரண்யம் ஒன்றியம் செண்பகராய நல்லூர் ஊராட்சிக்கு உட்பட்டது. விவசாயமே முக்கியமான தொழிலாகும். மழையை நம்பியே விவசாயம் நடைபெறுகிறது. அருள்மிகு மழை மாரியம்மன் ஆலயம் அமைந்துள்ளது. 

### மாரியம்மன்கோவில்
திருவிழா வைகாசி மாதம் ஒன்பது நாட்கள் சிறப்பாக நடைபெறும்.வைகாசி விசாகம் நட்சத்திரத்தில் தேர்த்திருவிழா நடைபெறும். தேர்த்திருவிழா வில் பெண்கள் ஒரு பகுதியிலும் ஆண்கள் ஒரு பகுதியிலும் நின்று தேர் இழுக்கும் அரிய காட்சியை இங்கு காணலாம் இஸ்லாமியர்களும் இதில் கலந்து கொள்வார்கள் இது சமூக நல்லிணக்கத்தை பேனுவது மிகவும் சிறப்பாக இருக்கும்
பகுப்பு:நாகப்பட்டினம் மாவட்டத்திலுள்ள கிராமங்கள்
கீரன்குளம்

**கீரன்குளம்** என்னும் ஊர் இந்தியாவில் தென்தமிழ் நாட்டில் திருநெல்வேலி மாவட்டம் நான்குநேரி வட்டத்தில் உள்ள முனைஞ்சிப்பட்டி ஊராட்சிக்கு உட்பட்ட மிகச்சிறிய கிராமம் ஆகும்.

## அமைவிடம்
திருநெல்வேலியிலிருந்து சுமார் 28 கி.மீ தென்கிழக்கிலும், நான்குநேரியிலிருந்து 16 கி.மீ மேற்கிலும், தூத்துக்குடியிலிருந்து 34 கி.மீ கிழக்கிலும், கன்னியாகுமரியிலிருந்து 56 கி.மீ வடக்கிலும் அமைந்துள்ளது.

#### அருகிலுள்ள விமான நிலையங்கள்
* தூத்துக்குடி 36 கி.மீ.
* திருவனந்தபுரம் 92 கி.மீ.
* மதுரை 328 கி.மீ.

#### அருகிலுள்ள தொடர்வண்டி நிலையங்கள்
* நான்குநேரி 16 கி.மீ.
* செய்துங்கநல்லூர் 17 கி.மீ.
* ஆழ்வார்திருநகர் 19 கி.மீ.
* நாசரேத் 22 கி.மீ.

#### அருகிலுள்ள கடற்கரைகள்
* திருச்செந்தூர் 38 கி.மீ.
* காயல்பட்டினம் 39 கி.மீ.
* கன்னியாகுமரி 55 கி.மீ.
* கோவளம் 92 கி.மீ.
* வேளாங்கண்ணி 332 கி.மீ.

#### அருகிலுள்ள ஊராட்சிகள்

* மூலைக்கரைப்பட்டி 6 கி.மீ.
* பேய்க்குளம் 5 கி.மீ.
* விஜயநாராயணம் 9 கி.மீ.

பகுப்பு:திருநெல்வேலி மாவட்டத்திலுள்ள கிராமங்கள்
கூத்தூர் (நாகப்பட்டினம்)

**கூத்தூர்** தமிழ்நாடு மாநிலத்தில் நாகப்பட்டினம் மாவட்டத்தின் கீழ்வேளுர் வட்டத்திலுள்ள கிராமம் ஆகும். இங்கு, சுமார் ஆயிரம் குடும்பங்கள் உள்ளன. ஒரு காலத்தில் கூத்தாடிகள் அதிகம் வாழ்ந்ததால் இப்பெயர் பெற்றிருக்கலாம் என கருதப்படுகிறது. இக்கிராமத்தில், அனைத்து மதமக்களும் ஒற்றுமையுடனும் சமத்துவத்துடனும் வாழ்ந்து வருகிறார்கள்.
 
## விவசாயம்
இங்கு வாழும் பெரும்பாலான மக்கள் விவசாயத்தினையே நம்பியுள்ளனர். பாசனத்திற்கு பெரும்பாலும் காவிரி நீரையே நம்பியுள்ளனர். காவிரியின் கிளை நதியான வெண்ணாறு பாய்ந்து வளப்படுத்துகிறது. ஒரு காலத்தில் முப்போகம் விளைந்த ஊரில் காவிரி  நீர் வராத காரணத்தால் இன்று ஒரு போகம் மட்டுமே சாகுபடி செய்யப்படுகிறது. எங்கள் ஊரில் ’உழுபவனுக்கெ நிலம் சொந்தம்’ என்று போராடக்கூடிய அமைப்பு ஒன்று உள்ளது. அந்தமைப்பின் தலைவராக கிருஷ்ணம்மாள் ஜெகன்னாதன் உள்ளார். இவர் வேலை இல்லாதவர்களுக்கு வேலைவாய்ப்பும், வீடு இல்லாதவர்களுக்கு வீடுகட்டவும் ஏற்பாடு செய்து உதவி வருகிறார்.

## வசதிகள்
முஸ்லிம் மதத்தினைச் சார்ந்த வீடுகளில் வீட்டுக்கொருவர் வெளிநாட்டில் வேலைப் பார்த்துவருகின்றனர். ஆகையால் இந்த ஊர் அனைத்து வசதிகளும் உடைய ஊராக உள்ளது. இங்கு, புகைவண்டி நிலையம், அரசு பொதுவுடைமை வங்கி, கூட்டுறவு வங்கி, அஞ்சல் அலுவலகம் மற்றும் ஊராட்சி ஒன்றிய நடுநிலைப்பள்ளி போன்றவை உள்ளன. இந்த ஊர் அருகில் திருவாரூர் தியாகராஜர் திருக்கோவில் உள்ளது. இங்குதான் ஆசியாவிலேயே மிகப்பெரியத்தேர் உள்ளது.

பகுப்பு:நாகப்பட்டினம் மாவட்டத்திலுள்ள கிராமங்கள்
நாங்குடி

**நாங்குடி** என்னும் ஊர் நாகப்பட்டினம் மாவட்டம் கீழ்வேளூர் தாலூகாவில் அமைந்துள்ளது. கீழ்வேளூருக்கு வடக்கே இரண்டு கிலோமீற்றர் தொலைவில் அமைந்துள்ளது. இவ்வூரில் சுமார் நாற்பது குடும்பங்கள் வசிக்கின்றனர். இது இயற்கை எழில் வாய்ந்த சிற்றூர். இங்கு விவசாயம் முதன்மையான தொழில் ஆகும். நாகப்பட்டினம் -திருவாரூர் இடையில் கீழ்வேளூர் உள்ளது. கீழ்வேளூரிலிருந்து நாங்குடிக்கு செல்லலாம். திருவாரூரிலிருந்து  நாங்குடிக்கு பேருந்து சேவை உள்ளது. காலை 6.40 முதல்  8.40 வரை இரண்டு மணி நேரத்திற்கு ஒரு முறை வடகரைக்கு செல்லும்.

பகுப்பு:நாகப்பட்டினம் மாவட்டத்திலுள்ள கிராமங்கள்
மாயன் சோளக் கடவுள்

**மாயன் சோளக் கடவுள்**, நடு அமெரிக்காவில் வாழ்ந்த மாயர்களின் கடவுள். பிற இடையமெரிக்க மக்களைப் போலவே மாயர்களும் தங்களுடைய முக்கிய உணவுப் பொருளான சோளத்தை உயிர்ப்பு விசையாக மதிக்கின்றனர். இது அவர்களது தொன்ம மரபுகளில் தெளிவாக வெளிப்படுகின்றது. 16ம் நூற்றாண்டின் போபோல் வூ என்னும் நூலின்படி இரட்டை நாயகர்கள் தமது மறு பிம்பங்களாக சோளச் செடிகளைக் கொண்டுள்ளதுடன் மனிதர்களும் சோளத்திலிருந்தே உருவாக்கப்பட்டனர். சோள விதைகள் மறைத்து வைக்கப்பட்டிருந்த இடமான சோள மலையைக் கண்டுபிடித்துத் திறந்தது தொடர்பான கதை இப்போதும் பிரபலமான கதையாகவே உள்ளது. செந்நெறிக் காலத்தில் (கிபி 200-900), சோளக் கடவுள் பண்பாட்டு நாயகனின் அம்சமாகவே காணப்பட்டது.

## ஆண் சோளக் கடவுளும், பெண் சோளக் கடவுளும்
தென்கிழக்கு ஆசியாவில் அரிசி, பண்டைய கிரேக்கத்திலும் உரோமிலும் கோதுமை ஆகியவற்றைப் போல் மாயர்களின் வாய்மொழி மரபில் சோளம் பொதுவாகப் பெண்ணாகவே உருவகப்படுத்தப்படுகிறது.   

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:மாயா நாகரிகம்
சித்தர் கோயில்

**சித்தர்கோயில்** (siddhar koil), சேலம் மாவட்டம் கஞ்சமலையின் அடிவாரத்தில் அமைந்துள்ள ஒரு கோயிலாகும். சேலம் பேருந்து நிலையத்திலிருந்து சுமார் 20 கிலோமீட்டர் தொலைவில் சித்தர்கோயில் உள்ளது. இங்கு இக்கோவிலை உருவாக்கிய காலங்கிநாதர் என்ற சித்தர் சமாதிநிலை அடைந்துள்ளார். இவர் பழனியில் முருகன் சிலையை உருவாக்கிய போகரின் குரு ஆவார். இங்கு ஒரு முருகன் கோவிலும் உள்ளது. திருவண்ணாமலையைப் போலவே இங்கும் பௌர்ணமி தினத்தில் கிரிவலம் நடைபெறுகிறது. அமாவாசை நாட்கள் சிறப்பு வழிபாடு நடைபெறும்.

## மேற்கோள்


பகுப்பு:சேலம் மாவட்டத்திலுள்ள கோயில்கள்
முழு உறவு (கணிதம்)

கணிதத்தில் ஒரு கணத்தின் மீது வரையறுக்கப்பட்ட ஒரு ஈருறுப்பு உறவு,  **முழு உறவு** (*total relation*, *total*, *complete*) எனில், அக்கணத்தின் ஏதாவது இரு உறுப்புகளை எடுத்துக்கொண்டால், முதல் உறுப்பு இரண்டாவதுடன் உறவு கொண்டிருக்கும் அல்லது இரண்டாவது உறுப்பு முதல் உறுப்புடன் உறவு கொண்டிருக்கும் அல்லது இரண்டும் உண்மையாயிருக்கும்.

அதாவது, ஒரு கணத்தின் இரு உறுப்புகள் *a* , *b* எனில், *a* , *b* உடன் உறவு கொண்டிருக்கும் அல்லது *b* , *a* உடன் உறவு கொண்டிருக்கும் அல்லது இரண்டும் உண்மையாய் இருக்கும்.

கணிதக் குறியீட்டில் முழு உறவு:

:\forall a, b \in X,\ a R b \lor b R a.

ஒரு முழு உறவு, எதிர்வு உறவாக இருக்கும்.

## எடுத்துக்காட்டுகள்
* "விடச் சிறியது அல்லது சமம்" 
மெய்யெண்கள் கணத்தில் வரையறுக்கப்பட்ட "விடச் சிறியது அல்லது சமம்" என்ற உறவு ஒரு முழு உறவாகும். எந்த இரு மெய்யெண்களை எடுத்துக் கொண்டாலும் அவற்றில் ஏதாவது ஒன்று மற்றதை விடச் சிறியதாகவோ அல்லது சமமாகவோ இருக்கும்.

அதே சமயத்தில் "விடச் சிறியது" என்பது முழு உறவு இல்லை. ஏனென்றால், எடுத்துக் கொள்ளப்படும் இரு உறுப்புகள் சமமானவையாக இருப்பின் "விடச் சிறியது" உறவின் கீழ் அவை தொடர்புடையதாய் இருக்காது.

* "உட்கணம்"
"உட்கணம்" என்ற உறவு, ஒரு முழு உறவு இல்லை.

எடுத்துக்காட்டாக, {1,2} ,{3,4} என்ற இரு கணங்களில் எந்த ஒன்றும் மற்றதன் உட்கணம் இல்லை.

## மேற்கோள்கள்
*


பகுப்பு:கணித உறவுகள்
காமராஜ் நகர் நெசவாளர் காலனி

**காமராஜ் நகர் நெசவாளர் காலனி** 'என்ற பகுதி சேலத்தின் மேற்குப் பகுதியில் சேலம்-கடலூர் மெயின் ரோட்டில் அமைந்துள்ளது. மேலும் இப்பகுதி சேலம் மாநகராட்சிக்கு உட்பட்ட 37 மற்றும் 9 வது கோட்டங்களை உள்ளடக்கிய ஒரு பகுதியாகும். பொதுவாக அம்மாபேட்டை காலனி என்று மக்களால் அழைக்கப்படுகிற ஒரு பகுதியும் கூட இதுவாகும். 1964 ஆம் ஆண்டு நெசவாளர்களுக்கென அப்போதைய முதலமைச்சர் மதிப்பிற்குறிய காமராஜர் அவர்களாலும், அப்போதைய சேலம் சட்டமன்ற உறுப்பினர் அ.மாரியப்பன் அவர்களாலும் உருவாக்கப்பட்ட பகுதியாகும். நெசவாளர்களுக்காகவே அரசினால் நெசவாளர் கூட்டுறவு சங்கம் மூலம் வீடுகள் கட்டி கொடுக்கப்பட்டு மாதத்தவனை மூலம் அவர்களிடமிருந்து வசூல் செய்யப்பட்டது. மேலும் இங்கு அமைந்திருக்கக்கூடிய உழவர் சந்தை மிகவும் அப்பகுதி மக்களுக்கு பயனுள்ளதாக அமைந்துள்ளது. இப்பகுதி முழுவதும் விசைத்தறிகள் மற்றும் கைத்தறிகள் நிறைந்து காணப்படுகிறது. மேலும் ஒரு மாநராட்சி துவக்கப்பள்ளியும், ஒரு மாநகராட்சி நடுநிலைப்பள்ளியும், அரசு உயர்நிலைப்பள்ளியும் இங்கு அமைந்துள்ளது.

பகுப்பு:சேலம் மாவட்டத்திலுள்ள கிராமங்கள்
டென் (பாரோ)

**ஓர்-டென்**, **டேவென்**, **உடிமு** என்னும் பெயர்களாலும் அழைக்கப்படும் **டென்**, எகிப்தின் துவக்க கால அரச மரபின்  முதலாவது வம்சக் காலத்தில் எகிப்தை  ஆட்சி செய்த  ஐந்தாவது பார்வோன் ஆவான். இவர் இரு முடி அணிந்தவர். மேலும் எகிப்தை 42 ஆண்டுகள் ஆண்டவர் என பலெர்மோ கல் வெட்டுப் பலகையில் குறித்துள்ளது. 

இந்தக் கலத்துக்குரிய மன்னர்களில் தொல்லியல் அடிப்படையில் சான்றுகள் அதிகம் உள்ள மன்னன் இவனாவான். தனது ஆட்சிக்காலத்தில் டென், நாட்டைச் வளம் பெறச் செய்ததுடன், பல கண்டுபிடிப்புக்களும் இவனது ஆட்சிக்காலத்துக்கு உரியவையாகக் காணப்படுகின்றன. கீழ் எகிப்து, மேல் எகிப்து இரண்டினதும் மன்னன் என்ற பெயர் பெற்ற முதல் மன்னனும், வெள்ளை, சிவப்பு ஆகிய இரண்டு முடிகளை அணிந்தவனாகக் காட்டப்படுபவனும் இவனே. அபிதோஸ் என்னும் இடத்துக்கு அண்மையில் உள்ள உம் எல்-காப்வில் உள்ள இவனது கல்லறையின் தளம் சிவப்பு, கறுப்புக் கருங்கற்களினால் ஆனது. இவ்வாறான கடினத்தன்மை கொண்ட கற்கள் கட்டிடப் பொருளாகப் பயன்பட்டது எகிப்தில் அதுவே முதல் முறை. இவனது ஆட்சிக் காலத்தில் இவனால் ஏற்படுத்தப்பட்ட அரண்மனைச் சடங்குகள் பின்வந்த  ஆட்சியாளர்களாலும் பயன்படுத்தப்பட்டன. அத்துடன், இவனுக்கு அடுத்து வந்த ஆட்சியாளர்கள் இம்மன்னனுக்கு மிகுந்த மதிப்பு அளித்தனர்.

## ஆட்சிக்காலத்தின் அளவு
கிரேக்க வரலாற்றாளர் மனேத்தோ இந்த மன்னனை "ஔசாபைடொசு" என அழைப்பதுடன் அவரது ஆட்சிக்காலம் 20 ஆண்டுகள் என்கிறார். தூரினின் அரசமுறை நூல் அழிந்துவிட்டதால் டென்னின் ஆட்சிக்காலம் குறித்த சரியான தவல்களைப் பெறமுடியவில்லை. எகிப்தியலாளர்களும், வரலாற்றாளர்களும் பலெர்மோ கல்லின் எழுத்து ஆவணங்களை அடிப்படையாகக் கொண்டு இவனது ஆட்சிக்காலம் 42 என்று நம்புகின்றனர்.
## எகிப்தின் பார்வோன்களின் பட்டியல்

## இதனையும் காண்க
* எகிப்தின் முதல் வம்சம்
*   பலெர்மோ கல்
* * பண்டைய எகிப்திய அரசமரபுகள்
## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:எகிப்திய மன்னர்கள்
பகுப்பு:எகிப்தின் வரலாறு
*
பகுப்பு:எகிப்தின் முதல் வம்சம்
ரீட்டா (புனிதர்)

**கேசியாவின் புனித ரீட்டா** (*Saint Rita of Cascia*, பிறப்பு: *மார்கரீட்டா லோட்டி*, 1381 - மே 22, 1457) என்பவர் கிறித்தவ புனிதை ஆவார். இவர் 1900 ஆம் ஆண்டு மே மாதம் 24 ஆம் நாள் புனிதையாக உரோமை நகரில் திருத்தந்தை 13 ஆம் லியோவால் அறிவிக்கப்பட்டார். இவர் திருமணமானவர். இவரது திருமண வாழ்க்கை 18 ஆண்டுகளில், அவர்களது கணவனை தவறான வாழ்க்கையிலிருந்து மீட்க முயற்சி செய்ததில் முடிவடைந்தது.

## வாழ்க்கைக் குறிப்பு
ரீட்டா இத்தாலி நாட்டிலுள்ள கேசியா நகருக்கு அருகிலுள்ள ரோக்கபொரினா கிராமத்தில் கி.பி. 1381 இல் பிறந்தார். அவரது பெற்றோர் ஆண்டனியோ, அமடா லோட்டி ஆவர். தன் பெற்றோரின் விருப்பப்படி பவோலோ மன்சினி என்பவரை மணந்தார். தன் கணவன் மற்றும் தன் மகன்களின் மறைவுக்குப் பின் அகஸ்தீன் சபையில் இணைந்தார். இவர் 1457 ஆம் ஆண்டு மே மாதம் 22 ஆம் நாள் இறந்தார்.

## உசாத்துணை

பகுப்பு:1381 பிறப்புகள்
பகுப்பு:1457 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:அழியா உடல் உள்ள கிறித்தவப் புனிதர்கள்
வருடாந்த சராசரி வெப்பநிலை அடிப்படையில் நாடுகளின் பட்டியல்

இது ஒரு **வருடாந்த சராசரி வெப்பநிலை அடிப்படையில் நாடுகளின் பட்டியல்** ஆகும். 1961–1990 ஆண்டு காலங்களின் சராசரி அடிப்படையில் 2011 இல் உருவாக்கப்பட்ட கணிப்பீடிட்டின் அடிப்படையில் இது அமைந்துள்ளது.

## உசாத்துணை

பகுப்பு:நாடுகள் தொடர்பான பட்டியல்கள்